stanford-oval/wikipedia huggingface dataset:
מחאות דיור בישראל
מחאות הדיור בסוף שנות השבעים > 1979

ב-6 במאי הפגינו כ-200 פעילים בתנועת "דיור מיד" ליד בית הקרנות בחיפה במחאה על חוסר הפעילות למתן דיור לזוגות צעירים, בודדים וזקנים.
ב-8 במאי התכנסו בשכונת שמואל הנביא בירושלים מאות פעילים, נציגי ארגונים ותנועות מכל הארץ. בכנס הועלו הטענות כי הממשלה נכשלה כישלון חרוץ בפתרון מצוקת הדיור והוחלט לקיים הפגנה ארצית בחוצות תל אביב כמחאה. כמו כן, הוחלט לדרוש משר הבינוי והשיכון לכבד את הבטחתו האישית ולזמן ישיבה עימם, כדי לדון על הצעותיהם לפתרון מצוקת הדיור; לדרוש מהממשלה לקבל את תוכנית החירום להקלת מצוקת הדיור; להילחם נגד הצמדת המשכנתאות; להיאבק נגד כל קיצוץ אפשרי בתקציבי הבנייה למגורים בתוכניות החדשות של הממשלה ולמען הגדלת תקציבים אלה והצמדתם למדד; למחות נגד "התרגילים באחיזת העיניים" של הממשלה, בנוסח "הקפאת הבנייה הציבורית"; לקרוא לכל האזרחים הנתונים במצוקת דיור וחברה, להצטרף למטה הפעולה; להיאבק נגד ביטולו של חוק הגנת הדייר.
ב-12 ביולי הפגינו דיירי רחוב דרייפוס מחיפה המועמדים לפינוי מדירותיהם יחד עם חברי תנועת "דיור מיד". המפגינים מתחו ביקורת על הממשלה והסוכנות היהודית המייצגות לדבריהם משקיעים זרים.
ב-4 באוגוסט התכנסו בתל אביב כ-300 פעילים בתנועת "דיור מיד" לאספה כדי לתכנן את המשך הפעולות להשגת דיור נאות לצעירים. באספה דרשו המשתתפים מהממשלה לבנות בהיקף גדול דירות להשכרה ודירות קטנות לזוגות צעירים ולפעול לפינוי משרדים שנפתחו בדירות ששימשו קודם לכן למגורים. פעילי התנועה תכננו פלישות לבתי מגורים שהקימו חברות ציבוריות ועומדים ריקים ולבית מלון, כמו גם הפגנה שתערך ב-25 באוגוסט בככר מלכי ישראל. ב-16 באוגוסט יצאו פעילי התנועה לרחובות תל אביב במטרה להחתים את תושבי העיר על עצומה נגד מצוקת הדיור.
ב-20 באוגוסט נערכה הפגנה ארצית נגד מצוקת הדיור בככר מלכי ישראל בתל אביב. להפגנה הגיעו כ-250 פעילים מכ-10 ארגוני עוני ומצוקה ובארגונים של זוגות צעירים. בהפגנה הואשמו הממשלה וההסתדרות בספסרות ושר הבינוי והשיכון נקרא להתפטר מתפקידו.
מחאות הדיור בסוף שנות השבעים > התנחלויות אוהלים

עקב מחירי הנדל"ן הגואים והתרחבות מצוקת הדיור, הוקמו בשנת 1979 מספר התנחלויות אוהלים ברחבי הארץ (אם כי לא בתאריכים מקבילים) - סביב בניין הכנסת, ברחבת עיריית באר שבע,, מול תחנת הרכבת בארלוזורוב תל אביב (על ידי תנועת "דיור מיד"), בכביש הראשי מסובים-לוד, במגרש הפועל אור יהודה ובחזית בנין המועצה המקומית בהוד-השרון.
מחאות הדיור בסוף שנות השבעים > השפעה על התרבות

"הדרך לדיור עוברת ברחוב", שירם של עידו אילן ודניאל הבר, פורסם בשנת ה-80 בעקבות כישלון תנועת "דיור מיד" והמאבק נגד מצוקת הדיור בישראל.
מחאת האוהלים (1990)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באביב 1990, עם תחילת העלייה מברית המועצות לשעבר בשנות ה-90, נוצר מחסור חמור בדירות. לדוגמה, בתל אביב מחירי הדירות כמעט הוכפלו. בעוד עולים יכלו לממן את שהייתם מראש לשנה בזכות מענקי קליטה, ישראלים ותיקים לא יכלו לעמוד בתשלומים ונאלצו לפנות דירות ששכרו. באמצע יוני זוג דיירים מפונים הקים אוהל בכיכר מלכי ישראל ופקחי העירייה החרימו את חפציהם בהיעדרם. ימים ספורים לאחר מכן החלה התארגנות דומה בערים נוספות בארץ. במהלך יולי 1990 החלה מחאה בראשון לציון, חולון וכרמיאל שהתפשטה גם לנהריה ובאר שבע וערים נוספות. בסוף יולי כבר התגוררו באוהלים כ-2,000 משפחות. עד נובמבר נמצאו פתרונות שונים למרבית שוכני האוהלים ובהם דיור ציבורי והשתתפות במימון שכר דירה. הנושא ירד מסדר היום בין היתר בשל משבר מלחמת המפרץ. בקיץ 1991 הוקמו מאהלים באזורים שונים בארץ אך המחאה הייתה מצומצמת ולא צברה כוח.
המחאה החברתית בישראל 2011

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

מחאת הקוטג'
מחאת האוהלים
צפוף – הפורום לאוכלוסייה סביבה וחברה
מינהל מקרקעי ישראל
הערות שוליים

↑  כמה זמן עליך לעבוד כדי לקנות, מעריב, 26 בינואר 1979
1 2 3  היהודי הנודד - מדירה לדירה, דבר, 27 בנובמבר 1978
↑  "גם רווקים רוצים בית", מעריב, 5 בנובמבר 1978
↑  הרווק הישראלי הבודד מרגיש כמו "היהודי הנודד", מעריב, 12 בנובמבר 1978
↑  רווקים פותחים במאבק ציבורי להשגת דיור, דבר, 22 בנובמבר 1978
1 2  "דיור מיד" תובעת פיקוח על הבנייה והמחירים, דבר, 27 בנובמבר 1978
↑  תלמידי האוניברסיטאות הצטרפו למאבק נגד יוקר שכר הדירה, מעריב, 28 בנובמבר 1978
↑  מאות רווקים ורווקות החליטו "להזיז למישהו משהו" בתחום הדיור בשכירות, מעריב, 28 בנובמבר 1978
↑  "דיור מיד" מבקשת פגישה עם משל, דבר, 29 בנובמבר 1978
↑  ‏ 128,000 רווקים ורווקות זקוקים בדחיפות לדיור, דבר, 17 בדצמבר 1978
↑  מיקי רייכנברג, בעיית ביניים, מעריב, 18 בדצמבר 1978
↑  מפקד משטרת חיפה הורה לפתוח את שערי העירייה לפני מפגינים, מעריב, 7 במאי 1979
↑  "לוחמי הדיור" מכינים הפגנה ארצית בתל אביב, מעריב, 9 במאי 1979
↑  דיירי רחוב דרייפוס הפגינו נגד פינויים, מעריב, 13 ביולי 1979
↑  חברי "דיור מיד" מתכננים פלישות לדירות ולבית מלון, מעריב, 5 בפברואר 1979
↑  לא נפרצה גדר-הביטחון במגדל-עוז שבגוש-עציון, מעריב, 17 באוגוסט 1979
↑  "מצוקת" כוח אדם כוח אדם בהפגנה בתל אביב נגד מצוקת הדיור, מעריב, 21 באוגוסט 1979
↑  "כאן דירה לפלישה", מעריב, 26 בינואר 1979
↑  מצוקת הדיור בקרב הצעירים, מעריב, 2 במרץ 1979
↑  זוגות צעירים הקימו מעברה בכביש מסובים, מעריב, 19 ביולי 1979
↑  זוגות צעירים נטו אהלים במגרש הפועל אור יהודה, מעריב, 17 ביולי 1979
↑  זוגות צעירים הקימו אוהלים ליד בנין המועצה, מעריב, 13 באוגוסט 1979
↑  הדרך לדיור עוברת ברחוב, הכל שקרים, 3 ביוני 2012
↑  אורן פרסיקו, המשך בעמ' 10, באתר העין השביעית, 26 ביולי 2011
מטריקת פרידמן-למטר-רוברטסון-ווקר

מטריקת פרידמן-למטר-רוברטסון-ווקר (ידועה בקיצור FLRW) היא מטריקה המבוססת על פתרון מדויק של משוואות השדה של איינשטיין של תורת היחסות הכללית. המטריקה מתארת יקום הומוגני, איזוטרופי, מתרחב (או מתכווץ) וקשיר, אך לא בהכרח פשוט קשר. הצורה הכללית של המטריקה נובעת מהתכונות הגאומטריות של הומוגניות ואיזוטרופיה; משוואות השדה של איינשטיין נחוצות רק כדי לגזור את פרמטר הסקלה של היקום כפונקציה של הזמן. בהתאם להעדפות גאוגרפיות או היסטוריות, לעיתים המטריקה נקראת על שם חלק מארבעת ממציאיה - אלכסנדר פרידמן, ז'ורז' למטר, הווארד פ. רוברטסון וארתור ג'פרי ווקר, בשמות FRW, RW ו-FL. מודל ה-FLRW פותח באופן עצמאי על ידי ארבעת המדענים באופן בלתי-תלוי בשנות ה-20 וה-30 של המאה ה-20.
המטריקה הכללית

מטריקת FLRW יוצאת מנקודת הנחה של הומוגניות ואיזוטרופיות של היקום. היא גם מניחה שהרכיב המרחבי של המטריקה יכול להיות תלוי זמן. המטריקה הגנרית במצב כזה היא מהצורה
כאשר  \mathbf {\Sigma }  הוא אלמנט נפח של מרחב תלת-ממדי בעל עקמומיות אחידה, כלומר מרחב אליפטי (אנ') (הכללה של מרחב ספרי), מרחב אוקלידי או מרחב היפרבולי. בדרך כלל הוא כתוב כפונקציה של שלוש קואורדינטות מרחביות, וישנן מספר מוסכמות לעשות זאת, המפורטות מטה.  \mathrm {d} \mathbf {\Sigma }  אינו תלוי בזמן; כל התלות בזמן היא בפונקציה  a(t), המכונה "פרמטר הסקלה של היקום".
המטריקה הכללית > קואורדינטות קוטביות עם רדיוס אחיד

בקואורדינטות קוטביות, תחת הנחה של רדיוס עקמומיות אחיד, יש למטריקה את הצורה:
כאשר  k הוא קבוע המייצג את עקמומיות היקום. ישנן שתי מוסכמות נפוצות עבורו:
ניתן לקחת את  k עם יחידות של הופכי של שטח, ובמקרה זה ל-r יש יחידות של אורך ו- a(t) חסר יחידות. במקרה זה, ניתן לפרש את  k בתור העקמומיות של היקום כאשר  a(t)=1. לעיתים מגדירים  a(t)=1 בהווה, ואז  \mathrm {d} \mathbf {\Sigma }  הוא המרחק היחסי להתפשטות היקום (אנ').
לחלופין, ניתן לקחת את  k=0,\pm 1 (המייצגים עקמומיות אפס, שלילית או חיובית בהתאמה). במקרה זה r הוא חסר יחידות ול- a(t) יש יחידות של מרחק.  a(t) הוא רדיוס העקמומיות של היקום, ולעיתים נכתב בתור  R(t).
עקמומיות > קואורדינטות קרטזיות

במרחב FLRW שטוח  (k=0), הרכיבים שאינם מתאפסים בטנזור ריצ'י בקואורדינטות קרטזיות הם
והסקלר של ריצ'י הוא
עקמומיות > קואורדינטות כדוריות

ביקום FLRW כללי יותר באמצעות קואורדינטות כדוריות, הרכיבים שלא מתאפסים בטנזור ריצ'י הם
והסקלר של ריצ'י הוא:
פתרונות

משוואות השדה של איינשטיין אינן משמשות במציאת הצורה הכללית של המטריקה: היא נובעת מהתכונות הגאומטריות של הומוגניות ואיזוטרופיות. עם זאת, קביעת ההתפתחות בזמן של  a(t) דורשת את משוואות השדה של איינשטיין יחד עם דרך לחישוב הצפיפות,  \rho (t), כמו משוואת מצב קוסמולוגית.
למטריקה יש פתרון אנליטי למשוואות השדה של איינשטיין  G_{\mu \nu }+\Lambda g_{\mu \nu }=\kappa T_{\mu \nu } - הוא נותן את משוואות פרידמן כאשר טנזור התנע-אנרגיה נלקח כמפורט לעיל, כאיזוטרופי והומוגני. המשוואות המתקבלות הן:
משוואות אלו הן הבסיס של המודל הקוסמולוגי הסטנדרטי של המפץ הגדול, כולל מודל ΛCDM הנוכחי.
לקריאה נוספת

North J D: (1965) The Measure of the Universe – a history of modern cosmology, Oxford Univ. Press, Dover reprint 1990, מסת"ב 0-486-66517-8
Harrison, E. R. (1967), "Classification of uniform cosmological models", Monthly Notices of the Royal Astronomical Society, 137: 69–79, Bibcode:1967MNRAS.137...69H, doi:10.1093/mnras/137.1.69
d'Inverno, Ray (1992), Introducing Einstein's Relativity, Oxford: Oxford University Press, ISBN 978-0-19-859686-8. (See Chapter 23 for a particularly clear and concise introduction to the FLRW models
הערות שוליים

↑  מקור מוקדם לדברים ניתן למצוא במאמרו של רוברטסון, H. P. Robertson, Astrophysical Journal 82, 284 (1935); רוברטסון מניח מרחב שאיננו פשוט קשר במקרה של עקמומיות חיובית, ואומר שעדיין קיים החופש להניח פשטות-קשר.
↑  M. Lachieze-Rey; J.-P. Luminet (1995), "Cosmic Topology", Physics Reports, 254 (3): 135–214, arXiv:gr-qc/9605010, Bibcode:1995PhR...254..135L, doi:10.1016/0370-1573(94)00085-H
↑  G. F. R. Ellis; H. van Elst (1999). "Cosmological models (Cargèse lectures 1998)".  In Marc Lachièze-Rey (ed.). Theoretical and Observational Cosmology. NATO Science Series C. Vol. 541. pp. 1–116. arXiv:gr-qc/9812046. Bibcode:1999ASIC..541....1E. ISBN 978-0792359463.
↑  Wald, Robert. General Relativity. p. 116.
↑  Carroll, Sean. Spacetime and Geometry: An Introduction to General Relativity. pp. 329–333.
↑  Wald, Robert. General Relativity. p. 97.
↑  "Cosmology" (PDF). p. 23.
↑  P. Ojeda and H. Rosu (2006), "Supersymmetry of FRW barotropic cosmologies", International Journal of Theoretical Physics, 45 (6): 1191–1196, arXiv:gr-qc/0510004, Bibcode:2006IJTP...45.1152R, doi:10.1007/s10773-006-9123-2
↑  ניתן למצוא את פתרונותיהן למשל במאמר הבא: Rosu, Haret C.; Mancas, S. C.; Chen, Pisin (2015). "Barotropic FRW cosmologies with Chiellini damping in comoving time". Modern Physics Letters A. 30 (20): 1550100. arXiv:1502.07033. Bibcode:2015MPLA...3050100R. doi:10.1142/S021773231550100x. ISSN 0217-7323.
מייק זיגומניס

מייק זיגומניס (באנגלית: Michael "Mike" Zigomanis; נולד ב-17 בינואר 1981) הוא שחקן הוקי קרח לשעבר בליגת ה-NHL וטריאתלט קנדי.
קריירה

בנעוריו, שיחק במשך 4 עונות בקבוצת הנוער Kingston Frontenacs (אנ') בליגת OHL (אנ'). בשנת 1999, נבחר בדראפט ה-NHL (אנ') בסיבוב השני, במקום 64 על ידי קבוצת באפלו סייברס, אולם עקב חוסר הסכמה בנוגע לתנאי החוזה לא חתם לבסוף. בשנת 2001 ייצג את קנדה באליפות העולם בהוקי קרח לנערים (אנ') וזכה עם קבוצתו במדליית ארד. לאחר מכן, שיחק עבור קבוצת אריזונה קויוטיס. הוא נבחר בשנית בדראפט ה-NHL לשנת 2001 (אנ') במקום 46 על יד קבוצת קרוליינה הוריקנס ושיחק בקבוצה בין השנים 2002–2006. באוקטובר 2008, החל לשחק בקבוצת פיטסבורג פינגווינס וזכה עם קבוצתו בגביע סטנלי. באוקטובר 2009, החל לשחק בקבוצת טורונטו מארליס (אנ') של ליגת ה-AHL. בנובמבר 2009, החל לשחק בקבוצה השוודית Djurgårdens IF Hockey (אנ'). ביולי 2010, החל לשחק בקבוצת טורונטו מייפל ליפס. בשנת 2013, החל לשחק בקבוצת רוצ'סטרס אמריקנס (אנ').
חיים אישיים

זיגומניס נולד בצפון יורק להורים שהיגרו לקנדה ממקדוניה. בשנת 2007, אימץ אורח חיים צמחוני, ובשנת 2011 אימץ אורח חיים טבעוני מטעמי מוסר, בריאות ואיכות הסביבה. זיגומניס מתעניין בזכויות בעלי חיים ושיתף פעולה עם הארגון Mercy for Animals (אנ') ועם פרויקטים נוספים הפועלים לקידום טבעונות.
בשנת 2013, החל להתאמן לקראת השתתפותו בטריאתלון. ביולי 2013, התחרה בטריאתלון הראשון שלו 'Toronto Triathlon Festival'. באוגוסט 2013, השתתף בטריאתלון 'Kingston Long Course Triathlon'.
הוקרה

בשנת 2009 זכה בפרס William Hanley Trophy (אנ').
בשנת 2013, זכה בתואר איש השנה של ליגת ה-AHL (אנ').
הערות שוליים

↑  Michael Zigomanis, famousbirthdays
↑  Why I'm Veg - Pro hockey player Mike Zigomanis, TorontoVeg
↑  Interview with VEGAN NHL player - Mike Zigomanis - can being vegan make you a better athlete?, Vegan Dee-lite
↑  Michael Zigomanis, vegan ice hockey player, Great Vegan Athletes
↑  Mike Zigomanis, The Vegan Revolution
↑  NHLer Mike Zigomanis Tackles Triathlon, Triathlon Magazine, November 23rd, 2013
↑  ZIGOMANIS NAMED AHL MAN OF THE YEAR, theahl.com, APRIL 18, 2013
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייק זיגומניס".
מיכל פאפאדופולוס

מיכל פאפאדופולוס (בצ'כית: Michal Papadopulos; נולד ב-14 באפריל 1985 באוסטרבה שבצ'כיה) הוא כדורגלן צ'כי המשחק בעמדת החלוץ בפיאסט גליביצה.
קריירת מועדונים

שיחק במועדוני הנוער נ.ח. אוסטראבה ובאניק אוסטראבה. הופיע לראשונה בהרכב הראשון של באניק ב-2002. בקיץ 2003 הושאל לארסנל, שם הוא שיחק רק משחק אחד במסגרת גביע הפוטבול ליג במשחק מול וולברהמפטון. ב-2004 חזר לבאניק, איתו הוא זכה ב-2005 בגביע הצ'כי. בדצמבר עבר לבאייר לברקוזן. ב-2008 הושאל פאפאדופולוס לאנרגי קוטבוס. ביולי 2008 הוא חזר לצ'כיה, שם חתם עם מלאדה בולסלאב ושיחק במועדון בעונה 2008-09. ב-15 ביוני 2009 עבר להירנביין ההולנדית ושיחק בה עונה וחצי. ב-31 בינואר 2011 עבר מיכל למועדון הרוסי ז'מצ'וז'ינה סוצ'י. בהופעת הבכורה שלו בקבוצתו החדשה ב-4 באפריל 2011 במשחק מול אוראל כבש פאפאדופולוס מפנדל את שער הניצחון. באוגוסט 2011 חתם חוזה עם רוסטוב ל-4 שנים. משחק הבכורה שלו במדי קבוצתו החדשה נערך ב-27 באוגוסט 2011 מול אנז'י מחצ'קלה כאשר הוא נכנס כמחליף, המשחק הסתיים בתוצאה 1-1. ביוני 2012 עזב את רוסטוב וחזר למולדתו למועדון זגלבי לובין.
תארים

הגביע הצ'כי - 2004/05 (באניק אוסטראבה)
מיקטלן

מִיקְטְלָן הוא עולם המתים במיתולוגיה האצטקית. על פי האמונה של האצטקים מרבית המתים, לאחר מותם, הגיעו למיקטלן, מקום אשר נמצא בצפון הרחוק.
במיקטלן תשעה אזורים, והמסע ביניהם היה ארוך וקשה. משך המסע בין האזור הראשון לאזור התשיעי, לפי האמונה האצטקית, נמשך ארבע שנים, ובין המכשולים שעל המתים לעבור היו מעבר הרים בו ההרים התנגשו אחד בשני, ומחצו את העוברים, וכן שדה שנושבת בו רוח של סכינים חדים, ונהר בו זורם דם.
במיקטלן שולטים אל המוות מיקטלנטקוטלי (מילולית: "מלך עולם המתים") ורעייתו מיקטקקיוואדל ("מלכת עולם המתים").
בנוסף, בעולם המתים התגוררו אלים נוספים:
קיהואקואטל - אלה השולטת ברוחות הרפאים (הקיהואטטאו)
אקולנאהואקאטל
אקולנהואקטל
על פי האמונה האצטקית, לאחר המוות הגיעו מרבית המתים למיקטלן. אולם לוחמים שהוקרבו (קורבנות אדם) כחלק מפולחן השמש לא הגיעו למיקלטן, אלא הגיעו למזרח וליוו את השמש בעת זריחתה, ונשים שמתו במהלך הלידה ליוו את השמש בעת שקיעתה במערב. בנוסף, אנשים שמתו בטביעה הגיעו למקום שנקרא טללוקן ונשלט על ידי אל הגשם טללוק.
מוזיאון סורויה

| --- | --- |


 מידע כללי
 סוג:  גלריה, בית מגורים שהוסב למוזיאון, מוזיאון 
 על שם:  חואקין סורויה 
 מיקום:  מדריד 
 מדינה:  ספרד 
 הקמה ובנייה
 תקופת הבנייה:  ? – 11 ביוני 1932
 תאריך פתיחה רשמי:  11 ביוני 1932 
 קואורדינטות:  40°26′07″N 3°41′33″W﻿ / ﻿40.435404°N 3.692539°W﻿ / 40.435404; -3.692539
 museosorolla.mcu.es
  (למפת מדריד מוגדלת) מוזיאון סורויה(למפת מדריד רגילה) מוזיאון סורויה
 
מוזיאון סורויה (בספרדית: Museo Sorolla) הוא מוזיאון שמתעד את חייו ואת עבודתו של הצייר הספרדי חואקין סורויה. המוזיאון ממוקם במדריד, ספרד, והוא הוקם בבית שהיה שייך למשפחת סורויה ושימש גם כסטודיו של חואקין סורויה משנת 1909 ועד לשנת 1923.
תולדות הבית

סורויה נולד בוולנסיה וחי שם עד 1890, לבד מתקופות לימודיו, במדריד, ברומא ובפריז.
בשנת 1890 הוא עבר עם משפחתו למדריד. באותה התקופה כבר זכה סורויה להכרה נרחבת. על אף שלא היה זה תחום העניין העיקרי שלו, הוא הפך לצייר פורטרטים מבוקש עבור אישים ידועי שם מתחומי הכלכלה, האומנות והפוליטיקה. עיסוק זה הכניס לו רווחים נאים שאיפשרו לו לבנות את ביתו במדריד.
מקור כספי נוסף להון שנדרש עבור בנית הבית נבע מתערוכה שהתקיימה בניו יורק באותן השנים, וזכתה להצלחה גדולה. בכספים אלה, ב-1909, סורויה רכש חלקת אדמה בחלק הגבוה של מדריד. שם, האדריכל אנריקה מריה רפולס תכנן עבורו את בית חלומותיו. בתוך הבית שולב גם הסטודיו של סורויה, מה שאיפשר לו להימצא תדיר קרוב למשפחתו.
תולדות הגן

בשנת 1908 סורויה ביקר בארמון אלהמברה, בגרנדה, ספרד, ואת רשמיו הלא מחמיאים ניתן למצוא במכתב שכתב לרעייתו: "כל כך הרבה שיש, כל כך הרבה חצרות". הוא אף סיכם את התיאור בניסוח "חצרות קטנות, משרות עצב". אולם, תוך זמן קצר, הוא נשבה בקסם השליו של הגנים. הוא ניסה לבטא ביצירותיו את אפקט הצל והשמש היוקדת, העוברים כמו במסננת דרך עלי הצמחים. כמו כן, הוא התמקד בצללים ובהשתקפויות על קירות, בבריכות, במזרקות ובקשתות.
כאשר בנה את ביתו, עיצב בעצמו גן, כמעשיהם של מונה, רנואר וסזאן. הגן מעוצב בסגנון ולנסיה וסביליה ומשולבים בו פסלים בסגנון אר נובו, עמודים קלאסיים, וקרמיקה מורית (אנ'). בכך יצר מרחב אשר היה עכשווי, אירופאי וים תיכוני כאחד, והיווה בעבורו מקום מרגוע והשראה. המספר הרב של ציוריו שבהם מוצג הגן, בעונות שונות ובשעות שונות של היום, מעיד על החשיבות שסורויה יחס לגן. הגן היווה אלמנט מרכזי ביצירתו של סורויה בשנים 1916-1920.
ביוני 1920, תוך כדי ישיבה מול כן הציור בגן, לקה בשבץ מוחי חריף, שממנו לא התאושש עד מותו, ב-1923.
מורשת

בשנת 1925, קלוטילד גרסיה דה קסטיליו, אלמנתו של חואקין סורויה, ציוותה את הבית ואת תכולתו לממשלת ספרד, בתנאי שהוא יהפוך למוזיאון לזכרו של בעלה. המוזיאון נפתח ב-1932.
המוזיאון הוא אחד הבתים השמורים ביותר של צייר אירופאי, ומוצג בו אוסף גדול מיצירותיו של סורויה. בבית נמצאים גם רוב החפצים שרכש האומן במהלך חייו, כגון פסלים, עבודות קרמיקה, תלבושות מסורתיות, תכשיטים, מכתבים וצילומים.
גלריה

הגן במוזיאון סורויה
מדרגות בחצר מוזיאון סורויה
גן המוזיאון
הערות שוליים

↑  Experts in Works by Sorolla, www.sorollaexperts.com
↑  Courtyard of the Casa Sorolla, www.carmenthyssenmalaga.org (בספרדית)
1 2  Blanca Pons-Sorolla, Sorolla:Gardens of Light, Madrid: Ediciones El Viso, 2012
↑  Sorolla Museum, Turismo Madrid (באנגלית)
| --- | --- |
בקרת זהויות :  NLI: 987008729540105171  BNE: XX128651  BnF: cb121745530 (data)  GND: 1088099-9  ISNI: 0000 0000 8646 7795  LCCN: n82223432  SUDOC: 030300959  ULAN: 500302399  VIAF: 125224786   WorldCat (עם VIAF): 125224786 
מבנה מוזיאון סורויה במדריד
מייק ווגל

| --- | --- |
ווגל, 2014
ווגל, 2014
 לידה:  17 ביולי 1979 (בן 45) ארצות הברית נאשוויל, טנסי, ארצות הברית 
 מדינה:  ארצות הברית 
 תקופת הפעילות:  מ-2001
 מקום לימודים:  תיכון ויליאם טננט 
 מספר צאצאים:  3 
 http://mike-vogel.com/
 פרופיל ב-IMDb
 
מייקל ג'יימס "מייק" ווגל (באנגלית: Michael James "Mike" Vogel; נולד ב-17 ביולי 1979) הוא שחקן ודוגמן עבר אמריקאי.
שנותיו המוקדמות

ווגל נולד במחוז מונטגומרי, פנסילבניה שבארצות הברית, למשפחה נוצרית ממוצא גרמני. הוריו הם קאת'י וג'ים ווגל. הוא גדל והתחנך במחוז באקס בפנסילבניה. סביו משני הצדדים לחמו במלחמת העולם השנייה. אחד היה מפקד טנק בקרב על הבליטה, והשני היה בחיל הים האמריקאי. ווגל הוא הבכור מבין שלושה אחים ולו אח קטן בשם דניאל אהרון ואחות בשם קריסטין. בתיכון היה חלק מנבחרת ההיאבקות. הוא גם למד באוניברסיטת קיירן בלנגהורן, פנסילבניה בשנת 1998. במהלך תחילת שנות האלפיים, נסע לעיתים קרובות לעיר ניו יורק במטרה לבחון תפקידי משחק ומשבצות דוגמנות.
קריירה

בתחילת דרכו ווגל דגמן ג'ינסים לחברת האופנה לוי שטראוס ושות' ומיד לאחר מכן לוהק לסדרת הטלוויזיה "ככה זה בחיים" בתפקיד חוזר של דין פיראמטי בין השנים 2001–2004.
בשנת 2003 פרץ לתחום הקולנוע והשתתף בסרט "גרינד" לצדם של אדם ברודי וג'ניפר מוריסון. גם השתתף בסרטים "אנקת גבהים", ו"המנסרים מטקסס". בשנת 2005, אחרי ביטול "ככה זה בחיים", ווגל כיכב בארבעה סרטים באותה שנה: "אחוות הג'ינס", "השמועה אומרת ש...", "סופרקרוס" ו"משחקי גנגסטה", בין היתר לצדם של ג'ניפר אניסטון, בלייק לייבלי, אן האת'וויי וקווין קוסטנר.
ב-2006 כיכב בסרט הקולנוע "פוסידון" לצדו של קורט ראסל, הסרט הוא חידוש לסרט משנות השבעים בשם "הרפתקה בפוסידון". ווגל השתתף בסרט "קפאין" לצדו של ברקין מאייר. בשנת 2010 שיחק בתפקיד ראשי בסדרת הטלוויזיה הרפואית "מיאמי מדיקל" של רשת CBS, בוטלה לאחר עונה אחת.
בשנת 2011 שיחק בשני שוברי קופות: בסרט הדרמה "העזרה" לצידה של אמה סטון ובקומדיה הרומנטית "מה המספר שלך?" לצידו של כריס אוונס. באותה שנה שיחק את התפקיד הראשי בסדרה "פאן אם" של רשת ABC. לאחר עונה אחת הסדרה בוטלה.
אתר האינטרנט BuddyTV דירג אותו במקום ה-96 ברשימת הגברים הסקסיים בטלוויזיה לשנת 2011. בשנת 2014 דורג במקום ה-29 ובשנת 2015 דורג במקום ה-42.
בשנת 2013 שיחק בסדרה "בייטס מוטל". החל מיוני 2013 החל ווגל לככב בתפקיד הראשי בסדרה "בתוך הבועה" אשר מבוססת על הספר מאת סטיבן קינג. ב-30 ביוני 2014 חזרה הסדרה לעונה שנייה, ב-25 ביוני 2015 חזרה הסדרה לעונה שלישית ואחרונה.
חיים אישיים

ב-4 בינואר 2003 נישא ווגל לדוגמנית קורטני, לאחר שהשניים הכירו במסיבה של תעשיית הדוגמנות; הם התחתנו באותה כנסייה שבה התחתנו הוריו של מייק. לזוג שלושה ילדים: קייסי רנה (נולדה ב-2007), צ'ארלי ב. (נולד ב-2009) וגבריאל ג'יימס (נולד ב-2013). המשפחה מתגוררת בנאשוויל, טנסי ובבעלותם כלב מסוג פאג ושני סוסים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | גרינד | אריק ריברס |  |
| 2003 | המנסרים מטקסס | אנדי |  |
| 2005 | סופרקרוס | טריפ קרלייל |  |
| 2005 | אחוות הג'ינס | אריק ריצ'מן |  |
| 2005 | משחקי גנגסטה | טובי |  |
| 2005 | השמועה אומרת ש... | בלייק |  |
| 2006 | פוסידון | כריסטיאן סנדרס |  |
| 2006 | קפאין | דני |  |
| 2007 | The Deaths of Ian Stone | איאן סטון |  |
| 2008 | קלוברפילד | ג'ייסון הוקינס |  |
| 2009 | מעבר למסדרון | ג'וליאן |  |
| 2009 | Open Graves | ג'ייסון |  |
| 2010 | בלו ולנטיין | בובי |  |
| 2010 | היא לא בליגה שלך | ג'ק |  |
| 2010 | Heaven's Rain | ברוקס דאגלס |  |
| 2011 | העזרה | ג'וני פוט |  |
| 2011 | מה המספר שלך? | דייב הנסן |  |
| 2014 | McCanick | פלויד |  |
| 2014 | Jake Squared | ג'ייק |  |
| 2015 | הילד | ברנדון |  |
| 2017 | Wild Man | ברוק |  |
| 2017 | The Case for Christ | לי סטרובל (אנ') |  |
| 2017 | קרב המינים | רקדן מועדונים |  |
| 2018 | The Amendment | ברוקס דאגלס |  |
| 2019 | אובססיה סודית | ראסל ויליאם |  |
| 2020 | אי האשליות | סגן סאליבן |  |
| 2021 | Collection | רוס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004-2001 | ככה זה בחיים | דין פירמאטי | 15 פרקים |
| 2003 | אנקת גבהים | הית'קליף | סרט טלוויזיה של MTV |
| 2008 | מחשבות פליליות | שוטר | פרק: "Normal" |
| 2010 | מיאמי מדיקל | ד"ר כריס דילו | תפקיד ראשי; 13 פרקים |
| 2011 - 2012 | פאן אם | דין לוורי | תפקיד ראשי; 14 פרקים |
| 2013 | בייטס מוטל | זאק שלבי | 7 פרקים |
| 2013 - 2015 | בתוך הבועה | דייל "ברבי" ברברה | תפקיד ראשי (3 עונות); 39 פרקים |
| 2014 | בחלומות שלי | ניק סמית' | סרט טלוויזיה של הולמרק |
| 2015 | קץ הילדות | ריקי סטורמגרין | מיני-סדרה |
| 2017 - 2018 | האמיצים | קפטן אדם דלטון | תפקיד ראשי; 13 פרקים |
| 2021 | סקס/לייף | קופר קונלי | תפקיד ראשי; 8 פרקים |
| 2021 | אימה אמריקאית 10 | ג'ון פיצג'רלד קנדי | 2 פרקים |
ווגל בהקרנת הבכורה של "פוסידון", 2006
מוחמד במבה (כדורגלן)

מוחמד במבה (בצרפתית: Mohamed Bamba; נולד ב-10 בדצמבר 2001 בבואקה שבחוף השנהב) הוא כדורגלן איבוארי המשחק בעמדת החלוץ בקבוצת לוריאן מליגת העל הצרפתית.
קריירת מועדונים

במבה גדל במחלקת הנוער של בואקה. הוא ערך 78 הופעות ליגה במדי הקבוצה הבוגרת של המועדון במסגרת ליגת העל של חוף השנהב, בהן הבקיע 13 שערים.
ב-18 בינואר 2020 חתם במבה בהפועל ראשון לציון מהליגה הלאומית. הוא שיחק במועדון במשך שלוש שנים וחצי, בהן ערך 98 הופעות ליגה והבקיע 30 שערים. בעונת 2022/2023 סיים כמלך השערים של הליגה הלאומית, עם 20 שערי ליגה ב-36 הופעות.
ב-28 ביולי 2023 חתם במבה על חוזה לשלוש שנים בוולפסברג מהבונדסליגה האוסטרית. הוא ערך 15 הופעות ליגה במדי המועדון, בהן הבקיע ששה שערים.
ב-26 בינואר 2024 חתם במבה על חוזה לארבע שנים וחצי בלוריאן מליגת העל הצרפתית.
הערות שוליים

↑  פרסום ראשון: חיזוק צעיר בעל פוטנציאל גדול להפועל ראשון לציון באתר ראשון News, ‏ 19 בינואר 2020 (בעברית)
↑  Bamba Baby! Mohamed Bamba beim Wolfsberger AC באתר Sport Fan, ‏ 28 ביולי 2023 (בהולנדית)
↑  Mohamed Bamba arrive chez les Merlus באתר הרשמי של לוריאן, 26 בינואר 2024 (בצרפתית)
מיכאל גיטלין

| --- | --- |

מיכאל גיטלין (1980)
 לידה:  23 באפריל 1943 (בן 81) דרום אפריקה
 לאום:  ישראלי
 מקום לימודים:  האוניברסיטה העברית בירושלים  מכון פראט  בצלאל אקדמיה לאמנות ועיצוב ירושלים 
 תחום יצירה:  ציור, פיסול, רישום
 פרסים והוקרה:  מלגת גוגנהיים (1987) 
 
מיכאל גיטלין (נולד ב-23 באפריל 1943) הוא צייר, פסל ורשם ישראלי.
ביוגרפיה

גיטלין נולד בדרום אפריקה ועובד בישראל ובארצות הברית ומתגורר בניו יורק.
גיטלין מפעיל גישה דומה לזו של יהושע נוישטיין בתחום הפיסול החל מהשנים 1973-1974. ביצירתו הוא משתמש בלוחות עץ אותם הוא מפרק בידיו לכדי יחידות הדורשות מן הצופה לשחזר בדמיונו את צורתו של הלוח המקורי. עקרון העבודה שהנחה אותו הוא שמירה על החומר תוך שינוי ארגונו הצורני. הוא מזיז חלקים חתוכים, פורש אותם, ומחליף את מקומם.
לעבודותיו ממד אקספרסיבי בשל היותן מבוקעות לאבריהן השונים באמצעות מכות גרזן, כפי שלעבודותיו של נוישטיין אופי לירי-פואטי, הנוצר מקריעות הנייר שהוסיפו להן נופך של רגישות לא מנוכרת.
השכלה

תואר מוסמך, מכון פראט, ניו יורק, 1972-1970
האוניברסיטה העברית, ירושלים, 1967-1964
האקדמיה לאמנות ולעיצוב "בצלאל", ירושלים, 1967-1963
הוראה

אוניברסיטת קולומביה מ-1987
בצלאל, ירושלים, 1978-1977 ו-1985
בית הספר פארסונס לעיצוב, ניו יורק, 1977-1976 ו-1981-1984
ניו סקול, ניו יורק, 1974-1973
מכון פראט, ניו יורק, 1972-1971